Tineggura agi cwal ikkren di Turuft ad tafeḍ Isenselmen deffir-es. Akken tevYuḍ trefdeḍ-t, akken tevYuḍ teskefleḍ-d iẓuran-is ak issiweḍ ar Molenbeek di Bruxelles, tamaneYt n tmurt n Biljik d tin Turuft. Ad tvateḍ u tecceḍ tizitt deg zal qayli! Ayen tamaneYt n Turuft tuYal d tala n urevrev agraYlan? Ansi is d-kkan at iccumar? Amek i tuYal tmurt d-ttadren medden ala deg ayen ilhan d tamurt d-iteddun deg yir awal d win n cwal d uqriḥ? Tiririt, am tlufa nniḍen, attan deg umezruy n tmurt.
Deg isseggasen n 60-70 timura n Turuft ḥlajjent iYalen ara imehlen di lluzinat neY tineYrafin d imYizen nsent. Tamurt n Biljik, am nettat am tiyaḍ ak, temmaY ar tmurt n Lmerruk d tmurt n Ṭṭurk u tewwi-d syin iminigen ayendin seg sen. Wid n Lmerruk ṭaqa seg sen d ImaziYen iḍuren cwiṭ agellid Ḥasen wis sin, dYa issefses fell asen rwaḥ. Nutni daYen imi tejjaten tmurt di timmuYvent uzlen ad ccen aYrum anda nniḍen. Myufan ihi imimigen d tmura n Turuft, mtawan u msaâaden. Xarttum imiren. Iminigen ufan aYrum xas akken d aquran ma d at tmurt ufan iman nsen imi tamurt tufa iYalen i tt is-revḥen.
Tarwa iminigen agi assa llulen-d di Bruxelles d temdinin nniḍen n tmurt. D Ibiljikiyen am nutni am wiyaḍ maca xas akken mlalen miḥyaf ama deg vardan ama Yef umahil. S nnqer n tiṭ iten ccan medden imi mgaraden cwiṭ Yef Irufiyen. Tilawin nsen ffrent iqerray nsent imi lsant icwariyen, irgazen s at iccumar d unyir ikres. Arnu ur ssexlaḍen ara nutni d wiyaḍ. Akka i teḍra d wid s-yufraren seg Imerrukiyen d wid d yufraren si Iṭṭarkiyen d wiyiḍ. Tawekka n wasYan tekcem timelYiYin nsen u tessarwet ayen tessen di tfexrurin nsen. Tessegdel asen tikli am wiyiḍ u ur qsiden ara ad nnummden di tmurt i deg ddren. Annummed iḥlajj deg umdan ussis u tikwal ussiss ameYlal.
Wid d-jjan Imerrukiyen snen tafransist u limer ufin ad illin d Ibiljikiyen ula gar wallen n medden ugar n wid ur nessin tafransist. Maca tiwwura umahil qqeflent. TimmuYvent ur tekkis ara fell asen d imawlan nsen. Ur sfiḍen ur zwin laẓ iten id issawḍen ar Turuft. Akken ad ddarin ihi i miḥyaf d uYulu ttwaYulen, grurin am ulli ar wasYan nsen. Ufan degs tawwurt d tririt n iYevlan nsen, xarttum s wawal. Maca imi nutni ssnen taâravt ẓẓaznen inaw asYan aqesḥan. Imi lejjwama nsen d wid tesseddaw Ssaâudya n ufus isalafen ines. Iṭṭarkiyen xas ddarin u grurin ula d nutni ar llejjwama maca wid nsen macci d wid seddawen isalafen. Tamurt n Ṭṭurk tger afus deg sen u kra iḍarun deg sen Yef tiṭ is. Lecyux n lejjwama nsen d Iṭṭarkiyen iten isYaren u d nutni iten isveddayen di lejjwama.
Aẓeṭṭa n Internet d tilizriyen n tmura usammar rnan asYar i tmes. Kra ara d-yilin gar wAâraven d wUdayen aten id yawweḍ yerna s wudem nniḍen. As arnun a t reqqâen akken ad sentun deg allaYen d wullawen aYucu d wurfan. Tazniwt n Tmurt tineslemt (ISIS) diYen ittaweḍ iten id yerna ur ten izgil ara imi fkan as tameẓẓuYt akken iwata imi Yilen d avrid ara ten issufYen.
Ar tagara, xas kra seg sen ufraren-d si tisuta d-llulen di Turuft, zgan ccuden iman nsen ar Lmerruk s zzwajj. D axlaḍ d wiyaḍ i ittaken afus i wannummed. Zzwajj d wid uYur idles imgarad d win n Inselmen i d tawwurt ar tuYalin d Irufiyen. Maca nutni tagi ugin-tt. Di tama ugin ad illin d Irufiyen di tayeḍ qqaren d Irufiyen iY yugin, ur aY d-nettwali ara d Irufiyen am nutni. I tikkelt nniḍen Iṭṭarkiyen, Iqvayliyen (imi kra sseg neY asYan nsen d tineslemt) d Inselmen ak nniḍen, ur d-illin ara wanect n wuguren sdat nsen. Annummed nsen yussa-d agaman. Tawekka attan deg iqereay ihi limer isen ihwi ad tt ssirden. Ma d adavu d Biljik, am netta am iduva n Tutuft, idda asen s nnya. IYil iten d iYermanen am wiyaḍ. DiYen netta yuk-id yir tikin. Ikker yir tanekra. Yerna aql-aY di tazwara kan n uYvel agi.
kab_Latn kab_Latn kab_Latn kab_Latn kab_Latn kab_Latn